stanford-oval/wikipedia huggingface dataset:
Agora (Ateena)
Rakennukset ja löydökset > Muut rakennukset

Rahapaja
Rahapajassa (Argyrokopeion) lyötiin ainakin Ateenan kaupunkivaltion käyttämiä pronssirahoja. Se sijaitsi Agoran kaakkoiskulmassa ja rakennettiin noin 400 eaa.
Agrippan odeion
Marcus Vipsanius Agrippan lahjoittama odeion eli musiikkiteatteri rakennettiin Agoran keskelle roomalaisella ajalla noin vuonna 15 eaa.
Pantainoksen kirjasto
Pantainoksen kirjasto rakennettiin Agoran kaakkoislaidalle Attaloksen stoan eteläpuolelle roomalaisella ajalla noin vuonna 98–102 jaa.
Lähdekaivot
Vesihuollon järjestämiseksi alueelle rakennettiin useita lähdekaivoja. Varhaisimpia oli arkaaisella kaudella rakennettu niin kutsuttu Kaakkoislähde, joka tunnetaan usein myös nimellä Enneakrunos. Roomalaisella kaudella rakennettiin Nymfaion, joka oli yksi keisari Hadrianuksen lahjoista Ateenalle, sekä niin kutsutut Monopteros ja Lounaislähde.
Bysanttilaiset rakennukset
Pyhien apostolien kirkko on alueen ainoa jäljellä oleva bysanttilaisella ajalla rakennettu rakennus. Se rakennettiin Ateenan keskibysanttilaisella kultakaudella 900-luvulla ja sijaitsee alueen kaakkoislaidalla Nymfaionin paikalla.
Rakennukset ja löydökset > Esinelöydöt

Agoralta tehtyjä esinelöytöjä on Antiikin Agoran museossa, joka toimii uudelleenrakennetussa Attaloksen stoassa. Löytöihin kuuluu muun muassa rakennusta koristaneita veistoksia.
Aiheesta muualla

Kuvia tai muita tiedostoja aiheesta Ateenan Agora Wikimedia Commonsissa
Ancient Agora of Athens (Arkistoitu – Internet Archive), Hellenic Ministry of Culture – virallinen sivusto turisteille (englanniksi)
Agora Project Athinai (englanniksi)
Agora Excavations – American School of Classical Studies Agora excavation project (englanniksi)
Yleisnäkymää Ateenan agoralta, taustalla Akropolis.
Ateenan Agoran alue nykyään Areiopagilta nähtynä. Hefaistoksen temppeli näkyy vasemmalla, uudelleenrakennettu Attaloksen stoa oikealla laidalla.
Hefaistoksen temppeli.
Zeus Fratrioksen ja Athene Fratrian temppelin rauniot, Hefaistoksen temppeli taustalla.
Tholoksen rauniot.
Stoa poikilen rauniot.
Attaloksen stoa ja Pyhien apostolien kirkko.
Agrippan odeionin raunioita.
Agía Nápa

| Agía Nápa Agía Nápan kunta Αγία Νάπα Δήμος Αγίας Νάπας |
| --- | --- |
 Agía Nápan rantaa.
 Agía Nápa
 Koordinaatit: 34°59′40″N, 34°0′39″E 
Valtio:   Kypros
Alue:  Famagusta
Hallinto:  
 – Asutustyyppi:  kylä ja kunta
Väkiluku (2011):  3 212
Aikavyöhyke:  UTC+2
 – Kesäaika:  UTC+3
 
 agianapa.org.cy 
Infobox OKVirheellinen NIMI-arvo: 
Agía Nápa (kreik. Αγία Νάπα, turk. Aya Napa) on kylä ja kunta (Δήμος Αγίας Νάπας, Dímos Agías Nápas) Famagustan alueella Kyproksen tasavallassa Kyproksen saarella. Vuoden 2011 väestönlaskennassa sen väkiluku oli 3 212.
Agía Nápa on saanut nimensä Agía Nápan luostarista, joka on rakennettu 1400-luvulla. Alue kehittyi merkittävästi vasta 1900-luvulla, jolloin paikasta muotoutui turistikohde. Se oli suosituimmillaan 2000-luvun alussa. Kylä on tullut tunnetuksi yöelämästään.
Maantiede

Agía Nápa sijaitsee Kyproksen kaakkoisrannikolla. Aivan alueen vieressä on Kávo Gkrékona eli Kap Grecona tunnettu niemenkärki. Agía Nápa sijaitsee Famagustan alueella, jolle on tyypillistä maaperän punaisuus. Kahdeksan kilometrin päässä sijaitsee Protarás, joka on noussut myös suosituksi turistikohteeksi.
Alueen rantoja pidetään yleisesti Kyproksen parhaina. Agía Nápan välittömässä läheisyydessä sekä lähialueella on lukuisia uimarantoja, ja alueen kaikille uimarannoille on myönnetty Sinilippu-ympäristösertifikaatti, joka myönnetään rantojen rakennusten sekä puhtauden mukaan. Alueen suosituimpia rantoja on Nisín ranta (”Nissi”), joka sijaitsee kolme kilometriä keskustasta länteen.
Maantiede > Ilmasto

Agía Nápassa samoin kuin muualla Kyproksella vallitsee välimerenilmasto, ja alueelle ovatkin tyypillisiä kuivat sekä lämpimät kesät. Maassa onkin jatkuvasti pulaa juomavedestä, joka johtuu ilmastosta sekä maaperän kuivumisesta. Merkittävä osa juomavedestä saadaan puhdistamalla merivettä juomakelpoiseksi.
Lämpimin kuukausi Agía Nápassa on heinäkuu, jolloin keskilämpötila on 27 celsiusastetta. Kylmin kuukausi on tammikuu, jolloin keskilämpötila on 12 celsiusastetta. Merivesi on lämpimimmillään elokuussa, jolloin se on keskimäärin 28 celsiusastetta. Pisimmillään aurinko paistaa 14 tuntia vuorokaudessa heinäkuussa.
Historia

Agía Nápa mainitaan ensimmäistä kertaa kirjoituksissa 1300-luvulla, jolloin paikan edustalle upposi viisi laivaa. Sitä kuvaillaan puiden täyttämäksi alueeksi, ja se tunnettiin metsästäjistään. Myös paikan nimi Agía Nápa viittaa puiden täyttämään laaksoon.
1500-luvun alussa Agía Nápan rannikolla sijaitsevaan kiviluolaan perustettiin Agía Nápan luostari. Se rakennettiin tarinan mukaan paikalle, jossa paikallinen metsästäjä näki Neitsyt Marian ikonin. Myöhemmin tämä kuva katosi, mutta se löydettiin uudestaan. Tämän myötä paikasta tuli yksi pyhiinvaeltajien kohde. Luolan ympärille rakennettiin myöhemmin suurempi luostari. Agía Nápan kylä syntyi, kun alue sai ensimmäiset pysyvät asukkaansa 1700-luvun lopulla, jolloin ryhmä ihmisiä muutti alueelle Thessalonikista.
Ajan myötä Agía Nápan väestö kasvoi ja kalastuksesta tuli merkittävä elinkeino. Turismin nousu merkittäväksi elinkeinoksi alkoi 1960- ja 1970-lukujen taitteessa. Tuolloin myös yökerhoja alkoi ilmestyä yhä enemmän Agía Nápan katukuvaan.
Talous

Agía Nápan merkittävimpiä elinkeinoja on turismi, jonka vetovoima kasvoi 1970-luvulta lähtien koko Kyproksella. Vuosina 1976–1989 turistien määrä kasvoi koko maassa alle 2 miljoonasta lähes 14 miljoonaan vuosittaiseen kävijään. Tuolloin selkeästi suurin turistiryhmä oli englantilaiset, joiden osuus kävijöistä oli 39,9 %.
Liikenne

Liikkuminen Agía Nápassa on suhteellisen helppoa, sillä keskustassa on lähinnä 3–4 päätietä. Länsi-itä-suunnassa kulkee E309 eli Leofóros Nisí -valtakatu. Sen sijaan pohjois-etelä-suunnassa oleva Leofóros Archiepískopou Makáriou -valtakatu kulkee keskusaukiolta satamaan asti.
Agía Nápassa on julkinen paikallisliikenne, mutta se ei ole aina toimiva. Lisäksi Agía Nápasta on päivittäiset bussiyhteydet sekä Lárnakaan että Nikosiaan. Bussit lähtevät bussiasemalta, joka sijaitsee keskusaukion sekä sataman välillä.
Lähin kansainvälinen lentokenttä on Lárnakan kansainvälinen lentoasema. Bussi numero 711 kulkee Lárnakan sekä Agía Nápan välillä ja matka kestää noin 90 minuuttia. Suoraa yhteyttä lentokentältä Agía Nápaan ei kuitenkaan ole olemassa.
Agía Nápassa on lisäksi satama, joka on uudelleenrakennettu 2000-luvulla. Satama-alueella sijaitsee nykyisin kahviloita, ravintoloita sekä suihkulähteitä, mutta myös kalastajat kuuluvat sataman kuvaan.
Väestö

Vuoden 2011 väestönlaskennassa Agía Nápassa asui 3 212 asukasta. Kunnan suurin ikäryhmä oli 30–34 -vuotiaat, joita oli laskennassa 293.
Koulutus ja terveydenhoito

Kyproksessa koulutus on jaettu neljään osaan ja oppivelvollisuus sitoo 6–15-vuotiaita. Agía Nápan alueella sijaitsee lukuisia alakouluja, mutta korkeamman tason tutkinnot joutuu suorittamaan Famagustassa.
Agía Nápassa on sekä terveyskeskus että yksityinen vuonna 1993 perustettu sairaala.
Kulttuuri

Turistien sesonkiaikana ja sen ulkopuolella järjestetään lukuisia erilaisia kulttuuritapahtumia. Merkittävä tapahtuma on esimerkiksi luostarissa järjestettävä Agía Nápa Festival, joka järjestetään vuosittain syyskuun lopulla.
Kulttuuri > Nähtävyydet

Agía Nápan kolme merkittävintä nähtävyyttä ovat Kávo Gkrékon eli Kap Grecon suojeltu luontoalue, Agía Nápan luostari sekä satama. Lisäksi alueella on museoita, joista tunnetuin lienee Thálassa-museo keskustassa. Agía Nápan rajalla on vanha akvedukti, joka aikoinaan kuljetti vettä alueen luostariin sekä asutuskeskukseen. Lisäksi alueelta löytyy Makrónissoksen hautakammiot, jotka kaivettiin esiin 1990-luvun alussa. Agía Nápasta löytyy myös vesipuisto.
Kulttuuri > Yöelämä

Agía Nápaa on kuvailtu yöelämänsä takia muun muassa ”uudeksi Ibizaksi”, ja paikka nousi erityisesti 2000-luvun alussa suosituksi brittien lomanviettokohteeksi. Tämän jälkeen turistien määrä koki pienen laskun. Erityisesti vuosina 1999–2001 Agía Nápa oli Välimeren alueen suosituimpia kohteita ja paikasta tuli maailmanlaajuinen brändi. Tunnettuutta sekä turistien määrän kasvua edesauttoi muun muassa garage-musiikkityylin suosio.
Aiheesta muualla

Kuvia tai muita tiedostoja aiheesta Agía Nápa Wikimedia Commonsissa
Matkaopas aiheesta Ayia Napa Wikivoyagessa (englanniksi)
Δήμος Αγίας Νάπας. Agía Nápan kunnan verkkosivut. (kreikaksi)
Famagustan alue
| --- | --- |
Kunnat (dímos):  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Yhdyskunnat (koinótita):  Acherítou · Áchna · Afáneia · Agía Triáda · Ágios Andrónikos Gialoúsas · Ágios Andrónikos Trikómou · Ágios Charíton · Ágios Efstáthios · Ágios Geórgios Spatharikoú · Ágios Iákovos · Ágios Ilías · Ágios Nikólaos Lefkonoíkou · Ágios Sérgios · Ágios Symeón · Ágios Theódoros Karpasías · Agkastína · Alóa · Árdana · Arnadí · Ártemi · Ássia · Avgolída · Avgórou · Bogázi · Davlós · Eftakómi · Égkomi · Flamoúdi · Frénaros · Gaïdourás · Galáteia · Galinóporni · Gastriá · Génagra · Geráni · Gialoúsa · Goúfes · Gýpsou · Kalopsída · Knódara · Koilánemos · Kóma tou Gialoú · Kómi Kepír · Kontéa · Kornókipos · Koróvia · Koúklia · Krídia · Lápathos · Leivádia Trikómou · Leonárisso · Limniá · Liopétri · Lythrágkomi · Makrásyka · Mántres Trikómou · Marátha · Marathóvounos · Melánarka · Meloúnta · Miliá · Monarká · Mousoulíta · Néta · Óvgoros · Patríki · Peristeróna · Perivólia tou Trikómou · Pigí · Platáni · Platanissós · Prasteió Mesaorías · Psyllátos · Pyrgá · Rizokárpaso · Santaláris · Sínta · Spatharikó · Strongylós · Stýlloi · Sýgkrasi · Távrou · Tziáos · Tríkomo · Trypiméni · Vasíli · Vathýlakas · Vatylí · Vitsáda · Voukolída
Kyproksen kunnat
| --- | --- |
Famagustan alue:  Agía Nápa · Akanthoú · Derýneia · Famagusta (Ammóchostos) · Lefkónoiko · Lýsi · Paralímni · Sotíra
Kyrenian alue:  Karavás · Kyrenia (Kerýneia) · Lápithos
Lárnakan alue:  Aradíppou · Athiénou · Dromolaxiá-Meneoú · Lárnaka · Léfkara · Livádia
Limassolin alue:  Ágios Athanásios · Germasógeia · Káto Polemídia · Limassol (Lemesós) · Mésa Geitoniá · Ýpsonas
Nikosian alue:  Ágios Dométios · Aglantziá · Dáli · Égkomi · Géri · Kythréa · Lakatámeia · Latsiá · Mórfou · Nikosia (Lefkosía) · Stróvolos · Tséri
Páfoksen alue:  Geroskípou · Páfos · Pégeia · Póli
Agía Nápan rantaa.
Agía Nápan luostari.
Agía Nápan katukuvaa.
Thálassa-museo.
Baari elokuussa 2009.
Taito Hoffrén

| Taito Hoffrén> Henkilötiedot |
| --- | --- |
Syntynyt: 16. maaliskuuta 1974 Kuopio
Kuollut: 18. lokakuuta 2024 (50 vuotta) Pukkila
Ammatti:  laulaja, muusikko ja säveltäjä
Puoliso:  Ilona Korhonen
Aiheesta muualla
Kotisivu
Taito Hoffrén (16. maaliskuuta 1974 Kuopio – 18. lokakuuta 2024 Pukkila) oli Sibelius-Akatemian kansanmusiikin osastolla koulutuksensa saanut suomalainen laulaja, muusikko ja säveltäjä. Hoffrénilla oli laaja kokemus työskentelystä erilaisissa teatterituotannoissa niin esiintyjänä kuin säveltäjänä ja äänisuunnittelijanakin. Suomen arvostelijain liitto palkitsi Hoffrénin Kritiikin kannuksilla vuonna 2005 taiteellisesta työstään ja erityisesti musiikistaan ja äänimaailmastaan Kuopion kaupunginteatterin näytelmään Maa on syntinen laulu. Vuodesta 2001 lähtien Hoffrén toimi myös freelance-äänittäjänä.
Hoffrén oli perehtynyt  Arhippa Perttusen runolauluihin. Hän esitti Perttusen runoja kahdessa konserttisarjassa, joista ensimmäinen kuultiin  Juminkeossa Kuhmossa vuonna 2003 ja toinen Helsingissä vuonna 2007. Hoffrén toimi vuosina 2006–2015 Kainuussa ja Vienan Karjalassa järjestettävän kansanmusiikkijuhla Sommelon taiteellisena johtajana.
Aiheesta muualla

Taito Hoffrénin kotisivut
Kermanin pommi-isku

Kermanin pommi-iskun tapahtumapaikka
Kermanin pommi-isku oli Kermanissa Iranissa 3. tammikuuta 2024 tehty pommi-isku, jossa kuoli vähintään 89 ihmistä.
Kermanin pommi-iskussa räjähti kaksi pommia noin 15 minuutin välein toisistaan. Ensimmäinen pommi räjähti noin kello 15.00. Isku kohdistettiin kenraali Qassem Suleimanin surman neljävuotispäivän kulkueeseen, jossa kannettiin Suleimanin kuvilla varustettuja julisteita. Toinen räjähdys oli ilmeisesti suunnattu ensimmäistä iskua paenneita vastaan. Iranin sisäministeri Ahmad Vahidi kertoi toisen räjähdyksen aiheuttaneen enemmän kuolemantapauksia ja haavoittumisia kuin ensimmäisen. Isis-järjestö ilmoittautui hyökkäyksen tekijäksi. Qassem Suleimani oli johtanut taisteluita Isistä vastaan Irakissa. Yhdysvaltalaisten tiedustelulähteiden mukaan teon taustalla oli pääasiassa Afganistanissa toimiva Isis-järjestön haara Isis-K. Iranin viranomaiset kuitenkin syyttivät teosta Yhdysvaltoja ja Israelia.
Kermanin pommi-iskun aikaan tilanne alueella oli ennestään jännitteinen Iranin tukeman Hamasin varajohtaja Saleh al-Arourin tultua edellisenä päivänä Israelin surmaamaksi Libanonissa.
BLC-konserni

| BLC-konserni |
| --- | --- |

Perustettu:  1889
Kotipaikka:  Savonlinna
Kotisivu:  www.blc.fi
Infobox OKVirheellinen NIMI-arvo: 
BLC-konserni on suomalainen turva- ja tietotekniikan palvelukonserni, jonka juuret ulottuvat yli 130 vuoden taakse. Konserni palvelee niin viestinnän, viihtymisenselvennä kuin turvallisuudenkin aloilla neljän liiketoimintayhtiön kautta.
Konsernin palveluksessa työskentelee tällä hetkellämilloin? noin 250 henkilöä 13 paikkakunnalla ja vuonna 2019 yrityksen liikevaihto oli noin 42 miljoonaa euroa Vuonna 1889 perustetun yhtiönselvennä kotipaikka on Savonlinna.
BLC-konsernin liiketoimintayhtiöt > BLC Turva

BLC Turva tarjoaa erilaisia turvallisuusalan palveluita turvatekniikkaan, hoivaturvaan, hälytys- ja valvontajärjestelmiin sekä lukitus- ja kulunvalvontaan liittyen.
Yritys on perustettu vuonna 1999 nimellä Lukkorengas Oy ja se liittyi BLC-konserniin vuonna 2009. Vuodesta 2013 alkaen yritys on tunnettu nimellä BLC Turva Oy.
Aiheesta muualla

BLC-konsernin kotisivut
In Your House 14: Revenge of the 'Taker

In Your House 14: Revenge of the 'Taker oli showpaini pay-per-view-tapahtuma, jonka järjesti World Wrestling Federation 20. huhtikuuta 1997 War Memorial Auditoriumissa, Rochesterissä, New Yorkissa. Se oli neljästoista In Your House -tapahtuma. Tapahtumassa pidettiin viisi ottelua.
Taustaa

Pääfeudi In Your House 14. oli Steve Austinin ja Bret Hartin välillä. Heidän feudi alkoi vuonna 1996 Austinin voitettuaan King of the Ring -turnauksen, jonka jälkeen Austin alkoi pilkata Hartia, joka oli loukkaantunut tuolloin. Austin yritti puheillaan ärsyttää Hartia niin, että Hart suostuisi Austinin kanssa otteluun. Lokakuussa Hart teki paluunsa ja hyväksyi Austinin haasteen. He kohtasivat Survivor Seriesissä, jonka Hart voitti. Heidän feudi jatkui ja he olivat kaksi viimeistä Royal Rumble -ottelussa. Alun perin Hart olisi voittanut, koska hän oli aikaisemmin pudottanut Austinin, mutta tuomarit eivät huomanneet, että hänen molemmat jalat koskivat lattiaa. Austinin olisi siis pitänyt voittaa Royal Rumblen. He osallistuivat "Four Corners Elimination" -otteluun vapautetusta WWF-mestaruudesta, In Your House 13: Final Fourissa, jonka Hart voitti. Seuraavana iltana, RAW'ssa, Hartilla ja Sycho Sidillä oli WWF-mestaruusottelu. Ottelun aikana Austin löi Hartia terästuolilla Hartin lukittua Sidin sharpshooterilla. Sid voitti ottelun iskettyään Hartille powerbombin. Hartille ja Austinille järjestettiin ottelu, WrestleManian, mutta Hart sai WWF-mestaruusottelun, 17. maaliskuuta, RAW'ssa, Steel Cage -ottelussa. Sen voittaja puolustaisi mestaruutta The Undertakeria vastaan WrestleMania 13:ssa. Hart olisi voittanut ottelun, ellei Undertaker olisi sekaantunut otteluun ja auttanut Sidiä voittamaan. WrestleMania 13:ssa Hart kohtasi Austinin NO DO Submission -ottelussa. Ottelun lopussa Hart lukitsi Austinille sharpshooterin ja jatkoi ottelun päättyessä lukitsemistaan Austinin vuotaessaan vertaa ja ollessaan pökertyneenä. Tämän tuloksena Hart kääntyi heeliksi (pahikseksi) ja Austin faceksi (hyvikseksi). Hart muodosti uudelleen Hart Foundationin ja jatkoi ryhmänsä kanssa feudiaan Austinin kanssa.
Toinen feudi oli The Undertakerin ja Mankindin välillä 1. huhtikuuta vuonna 1996 Monday Night RAW'ssa. Undertaker kohtasi päätapahtumassa Justin Hawk Bradshaw'n, jossa Mankind sekaantui otteluun ja löi Undertakeria. King of the Ringissä Mankind voitti Undertakerin heidän ensimmäisessään kohtaamisessaan, SummerSlamissa. Mankind voitti Undertakerin Boiler Room Brawl -ottelussa, jossa Undertakerin manageri, Paul Bearer, kavalsi Undertakerin ja alkoi työskentelemään Mankindille. The Undertaker keksi Buried Alive -ottelun ja ensimmäinen Buried Alive -ottelu järjestettiin In Your House 11: Buried Alivessa, jossa Undertaker voitti Mankindin. Survivor Seriesissä he kohtasivat 1 vs. 1 -ottelussa, jonka voitti Undertaker. 31. maaliskuuta RAW'ssa Beare pyysi WWF-mestarilta, Undertakerilta, pyytämään anteeksi hänen tekojaansa, mutta Undertaker ei pyytänyt anteeksi. Mankind ilmestyi ja alkoi lyömään Undertakeria, kunnes entinen mestari, Sid, pelasti Undertakerin. Tämä johti otteluun Undertakerin ja Mankindin välille.
Ottelut ja tulokset

| # | Tuolokset | Stipulaatiot | Aika |
| --- | --- | --- | --- |

| Ei televisioitu | The Sultan voitti Flash Funkin | Yksilöottelu | 02:55 |
| 1 | The Legion of Doom (Hawk ja Animal) voittivat Owen Hart ja The British Bulldogin (c) diskuksella | Tag team -ottelu WWF Tag Team -mestaruudesta | 10:11 |
| 2 | Savio Vega (Crushin kanssa) voitti Rocky Maivian (c) uloslaskulla | Yksilöottelu WWF Intercontinental -mestaruudesta | 08:33 |
| 3 | Jesse James voitti Rockabillyn (The Honky Tonk Manin kanssa) | Yksilöottelu | 06:46 |
| 4 | The Undertaker (c) voitti Mankindin (Paul Bearerin kanssa) | Yksilöottelu WWF -mestaruudesta | 17:26 |
| 5 | Steve Austin voitti Bret Hartin diskauksella | Yksilöottelu | 21:09 |
In Your House -kronologia

Edellinen: In Your House 13: Final Four
Seuraava: In Your House 15: A Cold Day in Hell
Steve Austin voitti Bret Hartin diskauksella.
Suomen seutukunnat

Maakunnat
Maakuntien liitot
Seutukunnat
Kunnat
NUTS-alueet
ISO 3166-2:FI
Seutukunnat (ruots. ekonomisk region) ovat tilastollisia eri kuntien muodostamia aluekokonaisuuksia Suomessa. Jokainen kunta kuuluu johonkin seutukuntaan, joiden muodostamisen perusteena on käytetty kuntien välistä yhteistyötä ja työssäkäyntiä. Saman seutukunnan jäsenkuntien täytyy olla samasta maakunnasta. Aluejako ei ole enää hallinnollinen, vaan tilastollinen, mutta sellaisena voimassa.
Suomen seutukunnat on määritelty työ- ja elinkeinoministeriön aluepoliittisen tukialuejaon perusalueiksi. Työ- ja elinkeinoministeriö myös vuosittain vahvistaa seutukuntajakoon tulevat muutokset. Seutukunnat muodostavat Euroopan unionin tilastollisen aluejakotason LAU 1 (ent. NUTS 4). Vuoden 2021 alusta Suomen kunnat on jaettu 69 eri seutukuntaan. Seutukuntajako on otettu käyttöön vuonna 1994. Osa seutukuntien nimistä on keksitty varta vasten tuota seutukuntaa varten seutukuntajakoa laadittaessa, osa on kyseisten alueiden perinteisiä nimiä, esim. Järviseutu ja Vakka-Suomi.
Työ- ja elinkeinoministeriön määritelmän mukaan seutukuntajako perustuu kuntajakoon ja sitä käytetään tilastollisena aluejakona seurattaessa maakunnan osa-alueiden kehitystä. Seutukuntajako ei ole ollut vuodesta 2014 lähtien enää virallinen aluejako. Vuonna 2018 seutukunnat olivat yksi Suomen tilastotoimessa käytetyistä alueluokituksista.
Yleistä seutukunnista

Seutukunnat muodostuvat joko kaupunkiseuduista, muutamista pienemmistä kaupunkikeskuksista ja niitä ympäröivistä maaseuduista tai maaseutumaisista kunnista. Seutukunnat tekevät yhteistyötä mm. palvelujen tuottamisessa, elinkeinopolitiikassa ja maankäytön suunnittelussa. Seutukunnille ei ole asetettu lakisääteisiä päätöksentekoelimiä eli niissä päättävät kunnat itse. Suomessa monet kunnat ovat siirtäneet valtuustojen hyväksynnällä osan päätöksentekovallastaan seutukuntien toimielimille. Tällaisia toimielimiä ovat mm. kuntayhtymät, kuntien yhteiset lautakunnat sekä seutuvaltuustot.
Suomessa seutukunnat saavat myös päättää itse nimistään, mutta seutukuntatunnuksista sopivat sisäministeriö ja Tilastokeskus.
Seutukuntajako kuuluu NUTS-alueluokitusjärjestelmään (ransk. Nomenclature des Unités Territoriales Statistiques; engl. Nomenclature of Territorial Units for Statistics), jota EU käyttää alueelliseen tilastointiin ja aluepolitiikan kohdentamiseen.
NUTS-järjestelmässä ylemmän tason alue jakautuu pienempiin seuraavan tason alueisiin jne. Esimerkiksi Suomessa NUTS 1 -tason muodostavat manner-Suomi ja Ahvenanmaa. Seuraavan NUTS 2 -tason muodostavat Suomen suuralueet ja siitä seuraava NUTS 3 -taso muodostuu maakunnista. Seutukunnat muodostavat NUTS 4 -tason ja yksittäiset kunnat NUTS 5 -tason. Nykyään NUTS 4 -taso on LAU 1 -taso (engl. Local Administrative Units) ja NUTS 5 -taso on LAU 2 -taso.
Jämsän, Kouvolan ja Maarianhaminan seutukunnat ovat ainoat yhdestä kunnasta koostuvat.
Seutukunnat lueteltuina maakunnittain

Vaikka seutukunnat pitäisi NUTS-järjestelmän mukaan esittää suuralueittain ja maakunnittain, on ne tässä lueteltu tutummin pelkästään maakunnittain.
| --- | --- |
 Lapin maakunta  Itä-Lapin seutukunta  Kemi–Tornion seutukunta  Pohjois-Lapin seutukunta  Rovaniemen seutukunta  Torniolaakson seutukunta  Tunturi-Lapin seutukunta  Kainuun maakunta  Kajaanin seutukunta  Kehys-Kainuun seutukunta  Pohjois-Pohjanmaan maakunta  Koillismaan seutukunta  Nivala–Haapajärven seutukunta  Oulun seutukunta  Oulunkaaren seutukunta  Raahen seutukunta  Haapaveden-Siikalatvan seutukunta  Ylivieskan seutukunta  Etelä-Savon maakunta  Mikkelin seutukunta  Pieksämäen seutukunta  Savonlinnan seutukunta  Pohjois-Karjalan maakunta  Joensuun seutukunta  Keski-Karjalan seutukunta  Pielisen Karjalan seutukunta  Pohjois-Savon maakunta  Koillis-Savon seutukunta  Kuopion seutukunta  Sisä-Savon seutukunta  Varkauden seutukunta  Ylä-Savon seutukunta  Etelä-Pohjanmaan maakunta  Järviseudun seutukunta  Kuusiokuntien seutukunta  Seinäjoen seutukunta  Suupohjan seutukunta  Keski-Pohjanmaan maakunta  Kaustisen seutukunta  Kokkolan seutukunta  Keski-Suomen maakunta  Joutsan seutukunta  Jyväskylän seutukunta  Jämsän seutukunta  Keuruun seutukunta  Saarijärven–Viitasaaren seutukunta  Äänekosken seutukunta  Pirkanmaan maakunta  Etelä-Pirkanmaan seutukunta  Lounais-Pirkanmaan seutukunta  Luoteis-Pirkanmaan seutukunta  Tampereen seutukunta  Ylä-Pirkanmaan seutukunta  Pohjanmaan maakunta  Pietarsaaren seutukunta  Suupohjan rannikkoseutu  Vaasan seutukunta  Satakunnan maakunta  Pohjois-Satakunnan seutukunta  Porin seutukunta  Rauman seutukunta  Varsinais-Suomen maakunta  Loimaan seutukunta  Salon seutukunta  Turun seutukunta  Vakka-Suomen seutukunta  Turunmaan seutukunta  Etelä-Karjalan maakunta  Imatran seutukunta  Lappeenrannan seutukunta  Kanta-Hämeen maakunta  Forssan seutukunta  Hämeenlinnan seutukunta  Riihimäen seutukunta  Kymenlaakson maakunta  Kotka–Haminan seutukunta  Kouvolan seutukunta  Päijät-Hämeen maakunta  Lahden seutukunta  Uudenmaan maakunta  Helsingin seutukunta  Loviisan seutukunta  Porvoon seutukunta  Raaseporin seutukunta  Ahvenanmaan maakunta  Mariehamns stad  Ålands landsbygd  Ålands skärgård :     1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 66 67 68 69
Muutokset seutukunnissa > Seutukuntien määrä

Taulukko seutukuntien määristä Suomessa vuosina 1994–2021.
| vuosi | manner-Suomi | Ahvenanmaa | yhteensä |
| --- | --- | --- | --- |
| 1994 | 86 | 2 | 88 |
| 1995 | 86 | 2 | 88 |
| 1996 | 86 | 2 | 88 |
| 1997 | 83 | 2 | 85 |
| 1998 | 83 | 2 | 85 |
| 1999 | 83 | 2 | 85 |
| 2000 | 83 | 2 | 85 |
| 2001 | 79 | 3 | 82 |
| 2002 | 79 | 3 | 82 |
| 2003 | 79 | 3 | 82 |
| 2004 | 77 | 3 | 80 |
| 2005 | 74 | 3 | 77 |
| 2006 | 74 | 3 | 77 |
| 2007 | 74 | 3 | 77 |
| 2008 | 74 | 3 | 77 |
| 2009 | 69 | 3 | 72 |
| 2010 | 68 | 3 | 71 |
| 2011 | 67 | 3 | 70 |
| 2021 | 66 | 3 | 69 |